ઈસ્લામાબાદ- પાકિસ્તાનમાં નવા ચૂંટાયેલા વડાપ્રધાન ઈમરાન ખાનને સરકાર બન્યાના એક મહિનાની અંદર મોટો ઝાટકો લાગ્યો છે. ઈમરાન ખાનને ઝાટકો ત્યારે લાગ્યો જ્યારે તેમની સરકારના સંસદીય કાર્ય સલાહકાર બાબર અવાને તેમના ઉપર ભ્રષ્ટાચારનો મામલો નોંધાયા બાદ તેમના પદેથી રાજીનામું આપ્યું છે. પોતાનું પદ છોડતી વખતે બાબર અવાને ટ્વીટ કર્યું કે, ‘સંસદીય કાર્ય મંત્રાલયથી મારું રાજીનામું આપવા માટે વડાપ્રધાન નિવાસસ્થાને ગયો હતો. કાયદાનું શાસન મારાથી જ શરુ થાય છે. આપનો ધન્યવાદ’.